లండన్, మార్చి 23: బ్రిటన్ పార్లమెంటుపై దాడి తమ పనేనని ఐఎస్ ఉగ్రవాద సంస్థ ప్రకటించింది. ఇస్లాం భావజాలంతో స్ఫూర్తి పొందిన ఖలీఫా సైనికుడు ఈ దాడికి పాల్పడినట్లు పేర్కొంది. ఈమేరకు తన అధికార పత్రిక ‘అమఖ్’లో ప్రకటన చేసింది. ఐఎ్సను తుదముట్టించేందుకు దాడులకు తెగబడుతున్న సంకీర్ణ సేనలకు బుద్ధి చెప్పేందుకే ఈ దాడి చేసినట్లు  పేర్కొంది. మరోవైపు పార్లమెంటుపై దాడికి యత్నించిన ఘటనలో 8 మంది అనుమానితులను పోలీసులు అరెస్ట్ చేశారు. పోలీసుల చేతిలో హతమైన ఉగ్రవాదికి వీరు సహకరించారని స్కాట్లాండ్ యార్డ్ పోలీసులు అనుమానిస్తున్నారు. ఉగ్రదాడితో బుధవారం అర్థంతరంగా ముగిసిన పార్లమెంటు సమావేశాలు గురువారం యథావిధిగా ప్రారంభమయ్యాయి. పార్లమెంటులో ఉగ్రదాడిపై ప్రధాని థెరిసా మే ప్రకటన చేశారు. ఉగ్రదాడిని దుర్మార్గమైన చర్యగా పేర్కొన్నారు. దేశ ప్రజలంతా కలిసి కట్టుగా ఉగ్రవాదంపై పోరాడాలని పిలుపునిచ్చారు.ఉగ్రదాడి జరిగిన కొద్ది గంటల్లోనే స్కాట్లాండ్ యార్డ్ పోలీసులు ఈ దాడికి కారణమని అనుమానిస్తున్న 8 మందిని అదుపులోకి తీసుకున్నారు. వీరందరినీ లండన్లోని బర్మింగ్హం ప్రాంతంలో అదుపులోకి తీసుకున్నారు. వీరిలో ముగ్గురు రొమేనియన్లు ఉన్నారు. బుధవారం నాటి కాల్పుల్లో హతమైన ఉగ్రవాదిని ఖలీద్ మసూద్గా అధికారులు ప్రకటించారు. ఇతను బ్రిటన్ జాతీయుడేనని తెలిపారు. అతను కూడా బర్మింగ్హంలోనే ఓ అపార్ట్మెంట్లో నివాసం ఉంటున్నట్లు పోలీసులు తెలిపారు. వెస్ట్మినిస్టర్ బ్రిడ్జి వద్ద పాదచారులను చంపేందుకు ఉపయోగించిన కారును ఖలీద్ అద్దెకు తీసుకున్నట్లు విచారణాధికారులు గుర్తించారు. కాగా బుధవారం నాడు మృతి చెందిన వారిలో ఒకరు బ్రిటన్ జాతీయురాలు కాగా, మరొకరు అమెరికా పౌరుడుగా గుర్తించారు. అమెరికాకు చెందిన కర్ట్ కొచరన్ తన 25వ వివాహ వార్షికోత్సవాన్ని జరుపుకొనేందుకు లండన్ వచ్చారు. ఆయన గురువారం తిరిగి అమెరికాకు వెళ్లాల్సి ఉండగా ఉగ్రదాడిలో మరణించారు.
landan, marchi 23: briton paarlamentupai daadi tama panenani is ugravaada samstha prakatinchindi. islam bhaavajaalamtho sphurthy pondina khalifa sainikudu ee daadiki paalpadinatlu perkondi. eemeraku tana adhikara patrika ‘amakh’loo prakatana chesindi. iessu tudamuttinchenduku daadulaku tegabadutunna sankeerna senalaku buddhi cheppenduke ee daadi chesinatlu  perkondi. marovaipu paarlamentupai daadiki yatninchina ghatanalo 8 mandi anumaanitulanu poliisulu arest chesaru. polisula chetilo hatamaina ugravaadiki veeru sahakarinchaarani scatland yard poliisulu anumaanistunnaaru. ugradaaditoe budhavaaram ardhantaramgaa mugisina paarlamentu samavesalu guruvaram yathaavidhigaa praarambhamayyaayi. paarlamentulo ugradaadipai pradhaani therisa mee prakatana chesaru. ugradaadini durmaargamaina charyaga perkonnaru. desha prajalantaa kalisi kattugaa ugravaadampai poraadaalani pilupunicchaaru.ugradadi jarigina koddi gantallone scatland yard poliisulu ee daadiki kaaranamani anumaanistunna 8 mandini adupuloki teesukunnaru. veerandarinee landanlooni barmingham praantamlo adupuloki teesukunnaru. veerilo mugguru romanianlu unnaaru. budhavaaram naati kaalpullo hatamaina ugravaadini khalid masudga adhikaarulu prakatinchaaru. itanu briton jaateeyudenani telipaaru. atanu kuudaa barminghamlone oo apartmentlo nivasam untunnatlu poliisulu telipaaru. vestminister bridgi vadda paadachaarulanu champenduku upayoginchina kaarunu khalid addeku teesukunnatlu vichaaranaadhikaarulu gurtinchaaru. kaga budhavaaram naadu mruti chendina vaarilo okaru briton jaatiiyuraalu kaga, marokaru america pourudugaa gurtinchaaru. americaku chendina curt kocharan tana 25va vivaha vaarshikotsavaanni jarupukonenduku landan vachaaru. aayana guruvaram tirigi americaku vellalsi undagaa ugradaadilo maraninchaaru.